สวัสดีค่ะ มีเรื่องจะปรึกษาค่ะ พอดีว่ามีเลือดออกทางช่องคลอดกระปริบกระปรอยมีอาการปวดท้องน้อยเวียนศรีษะคลื่นไส้บางครั้ง ปวดท้องพึ่เป็นมา 2 วันค่ะ แต่เลือดออกประมาณ5-6วัน ประจำเดือนก็มาเเล้วนะคะ ปล.เคยมีเพศสัมพันธุ์​ อยากทราบว่าเป็นอะไรค่ะ ขอบล่วงหน้าค่ะ
สวัสดีค่ะ เลือดออกระปริดกระปรอยทางช่องคลอดที่ไม่ใช่ประจำเดือน อาจเกิดจาก-ความผิดปกติของรังไข่ที่สร้างฮอร์โมนไม่สม่ำเสมอ อาจเกิดในช่วงวัยใกล้หมดประจำเดือน หรือเกิดจากมีถุงน้ำในรังไข่-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-มีการติดเชื้อที่ช่องคลอดหรือปากมดลูกหรือมดลูก-เนื้องอกมดลูกหรือปากมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วยแนะนำไปพบสูตินรีแพทย์ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง ไม่สวนล้างช่องคลอด และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ